b'\n_START_ARTICLE_\nAntonie Pannekoek\n_START_PARAGRAPH_\nAntonie (Anton) Pannekoek (2. tammikuuta 1873 Vaassen \xe2\x80\x93 28. huhtikuuta 1960 Wageningen) oli tunnettu alankomaalainen t\xc3\xa4htitieteilij\xc3\xa4, joka kannatti marxilaista n\xc3\xa4k\xc3\xb6kantaa. H\xc3\xa4nest\xc3\xa4 tuli my\xc3\xb6hemmin tunnettu marxilainen kirjoittaja.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nAntonie Pannekoek opiskeli fysiikka ja matematiikkaa vuodesta 1891 l\xc3\xa4htien ja jo ennen yliopiston aloittamista, h\xc3\xa4n oli eritt\xc3\xa4in kiinnostunut t\xc3\xa4htitieteest\xc3\xa4 ja varsinkin Pohjant\xc3\xa4hden liikkumisesta. H\xc3\xa4n kirjoitti ensimm\xc3\xa4isen artikkelinsa, On the Necessity of Further Researches on the Milky Way, opiskelijana. Muutama vuosi opiskelujensa j\xc3\xa4lkeen Pannekoek aloitti ty\xc3\xb6t Leidse Sterrewachtin observatoriossa, jossa h\xc3\xa4n kirjoitti lopputy\xc3\xb6ns\xc3\xa4._NEWLINE_Luettuaan Edward Bellamyn Yhdenvertaisuus -teoksen, Pannekoekista tuli vakuuttunut sosialisti ja h\xc3\xa4n alkoi opiskella ja tutkia Karl Marxin teorioita. Pian Pannekoekista tuli tunnettu marxilainen kirjoittaja, jonka tekstej\xc3\xa4 julkaistiin alankomaalaisissa ja saksalaisissa lehdiss\xc3\xa4. Tyytym\xc3\xa4tt\xc3\xb6myys ty\xc3\xb6h\xc3\xb6n observatoriossa sai h\xc3\xa4net muuttamaan Berliiniin, miss\xc3\xa4 h\xc3\xa4nest\xc3\xa4 tuli Saksan sosiaalidemokraattisen puolueen rahoittaman koulun luennoitsija. H\xc3\xa4nen radikaalit ajatuksensa saivat h\xc3\xa4net pian vaikeuksiin Saksan hallituksen ja ammattiliittojen kanssa. Pannekoek ei tosin ollut yksin radikaalien ajatuksiensa kanssa. _NEWLINE_H\xc3\xa4n oli Alankomaissa lomalla, kun ensimm\xc3\xa4inen maailmansota puhkesi ja siten esti h\xc3\xa4nt\xc3\xa4 palaamasta Saksaan. Saksasta poissa ollessaan h\xc3\xa4n alkoi opettaa kemiaa ja tiedett\xc3\xa4 Alankomaissa. Vaikka Leidse Sterrewacht halusi Pannekoekin takaisin observatorioon t\xc3\xb6ihin, niin hallituksen vastustus esti t\xc3\xa4m\xc3\xa4n h\xc3\xa4nen marxilaisten n\xc3\xa4kemystens\xc3\xa4 takia. Sen sijaan Amsterdamin kaupunginvaltuusto nimitti h\xc3\xa4net Amsterdamin yliopistoon, aluksi vain osa-aika t\xc3\xb6ihin professoriksi, ja my\xc3\xb6hemmin vuonna 1923 h\xc3\xa4nest\xc3\xa4 tuli virallinen professori.\n_START_SECTION_\nT\xc3\xa4htitiede\n_START_PARAGRAPH_\nPannekoek alkoi opiskella t\xc3\xa4htien levitt\xc3\xa4ytymist\xc3\xa4 linnunradassa kuin my\xc3\xb6s galaksin rakennetta. My\xc3\xb6hemmin h\xc3\xa4n kiinnostui t\xc3\xa4htien luonteesta ja evoluutiosta. N\xc3\xa4iden opiskelujen takia h\xc3\xa4nt\xc3\xa4 pidet\xc3\xa4\xc3\xa4n astrofysiikan l\xc3\xb6yt\xc3\xa4j\xc3\xa4n\xc3\xa4._NEWLINE_Teoreettisesta ty\xc3\xb6st\xc3\xa4ns\xc3\xa4 huolimatta h\xc3\xa4n l\xc3\xa4hti monille tutkimusmatkoille tarkkaillakseen auringon pimennyst\xc3\xa4 ja t\xc3\xa4htien valontaittumista. Vuonna 1926 h\xc3\xa4n l\xc3\xa4hti tutkimusmatkalle Jaava-saarille kartoittaakseen etel\xc3\xa4isi\xc3\xa4 t\xc3\xa4htikuvioita. Pannekoek oli my\xc3\xb6s kiinnostunut astronomian historiasta ja h\xc3\xa4nen kirjansa nimelt\xc3\xa4\xc3\xa4n A history of Astronomy julkaistiin englanniksi ja hollanniksi._NEWLINE_H\xc3\xa4nen ty\xc3\xb6ns\xc3\xa4 galaktisessa rakenteessa, astrofysiikassa ja astronomian historiassa saavutti kansainv\xc3\xa4list\xc3\xa4 mainetta, mik\xc3\xa4 johti siihen, ett\xc3\xa4 h\xc3\xa4n voitti kunnioitetun oppiarvon Harvardin Yliopistosta vuonna 1936. Lis\xc3\xa4ksi h\xc3\xa4n sai 1951 vuonna Royal Astronomical Societyn kultamitalin, jonka ovat saaneet muun muassa Stephen Hawking ja Albert Einstein. Luultavasti suurimman saavutuksensa ja kunnian Pannekoek saavutti, kun kuussa oleva kraatteri nimettiin Pannekoekin Kraatteriksi h\xc3\xa4nen mukaan. My\xc3\xb6s asteroidi 2378 Pannekoek nimettiin h\xc3\xa4nen mukaansa._NEWLINE_T\xc3\xa4htitieteellinen instituutti Amsterdamin yliopistossa, miss\xc3\xa4 Pannekoek toimi rehtorina, kantaa viel\xc3\xa4kin h\xc3\xa4nen nime\xc3\xa4\xc3\xa4n.\n_START_SECTION_\nVasemmistokommunismi\n_START_PARAGRAPH_\nTunnettuna marxilaisena teoreetikkona Pannekoek oli yksi vasemmistokommunismin perustajista ja radikaalivasemmiston johtohahmo Alankomaissa ja Saksassa._NEWLINE_H\xc3\xa4net tunnettiin parhaiten kirjoituksistaan ty\xc3\xb6ntekij\xc3\xb6idenvaltuustoissa. H\xc3\xa4n piti n\xc3\xa4it\xc3\xa4 uusia organisaation muotoja kykenevin\xc3\xa4 poistamaan rajoitukset vanhoista ty\xc3\xb6v\xc3\xa4enliikkeist\xc3\xa4, ammattiliitoista ja sosiaalidemokraattisista puolueista. H\xc3\xa4n perusti teoriansa Ven\xc3\xa4j\xc3\xa4n vallankumoukseen, jota h\xc3\xa4n pit\xc3\xa4\xc3\xa4 k\xc3\xa4yt\xc3\xa4nn\xc3\xb6n kokemuksena. Pannekoek v\xc3\xa4itti, ett\xc3\xa4 ty\xc3\xb6ntekij\xc3\xb6iden tulisi saavuttaa vallankumous ja siirtyminen kapitalismista kommunismiin demokraattisesti j\xc3\xa4rjest\xc3\xa4ytyneiss\xc3\xa4 ty\xc3\xb6ntekij\xc3\xb6idenvaltuustoissa. H\xc3\xa4n kritisoi anarkismia, sosiaalidemokratiaa, Lenini\xc3\xa4 ja leninismi\xc3\xa4. H\xc3\xa4nen analyysinsa Ven\xc3\xa4j\xc3\xa4n vallankumouksen ep\xc3\xa4onnistumisesta tuli vasta kun, Lenin ja bol\xc5\xa1evikit tulivat valtaan. He lamauttivat Neuvostoliiton. Ty\xc3\xb6ntekij\xc3\xb6idenneuvostojen sijaan bol\xc5\xa1evikit ottivat vallan omalle puolueellensa, joka Pannekoekin n\xc3\xa4kemyksen mukaan johti bol\xc5\xa1evikkien instituution uudeksi hallitsevaksi luokaksi. H\xc3\xa4n kirjasi kriittiset n\xc3\xa4kemyksens\xc3\xa4 Leninist\xc3\xa4 ja leninismist\xc3\xa4 vuonna 1938 kirjaan nimelt\xc3\xa4 Lenin als filosoof\xc2\xa0: een kritische beschouwing over de filosofische grondslagen van het Leninisme.'